**Poziv za članstvo u Nacionalnoj koaliciji za smanjenje nejednakosti u obrazovanju u okviru ARISE projekta**

|  |
| --- |
| **Šta je ARISE projekat?**  |
| **ARISE: Akcija za smanjenje nejednakosti u obrazovanju** četverogodišnji je projekat pokrenut u martu 2020. godine, i finansiran putem Instrumenta za pretpristupnu pomoć (IPA). **Konzorcij** koji implementira projekat se sastoji od 8 partnerskih organizacija iz 7 zemalja:* Kosova Education Center (Kosovo – Koordinator projekta),
* Network of Education Policy Centers (Hrvatska),
* Centar za obrazovne politike (Srbija),
* Education Reform Initiative (Turska),
* Centar za obrazovne inicijative Step by Step (Bosna i Hercegovina),
* Fondacija za obrazovne i kulturne inicijative Step by Step (Sjeverna Makedonija),
* Children are the Future (Albanija),
* proMENTE društvena istraživanja (Bosna i Hercegovina).

**Generalni cilj projekta** je jačanje kapaciteta OCD-a (kako organizacija - partnera koji realizuju projekat, tako i lokalne organizacije koja će biti odabrana) za razvoj politika i zagovaranje u oblasti jednakosti u obrazovanju putem regionalne saradnje i izgradnje lokalnih koalicija. Na pitanje siromaštva i učenika/ca koji su pogođeni siromaštvom, mora se djelovati na dva nivoa: s jedne strane obrazovne i socijalne politike mogu pružiti dugoročna rješenja za stvaranje jednakosti u obrazovanju, dok se sa druge strane pilot intervencije na razini škola mogu baviti trenutnim potrebama učenika s niskim socio-ekonomskim statusom(SES), doprinoseći razvoju politika. Više o projektu možete pronaći na [web stranici](https://www.arisenetwork.eu/en/) ili [Facebook stranici projekta](https://www.facebook.com/ARISEproject/). |

|  |
| --- |
| **Nacionalne koalicije** |
| U cilju povećanja uticaja na politike a time i na pronalazak sistemskih rješenja na nacionalnom nivou projekat namjerava uključiti i povezati glavne obrazovne aktete koji se bave pitanjima siromaštva i pružanjem podrške učenicima niskog socio-ekonomskog statusa tako što će kreirati platformu za dijeljenje znanja i saradnju – nacionalnu koaliciju – u šest zemalja koje su dio projekta (Albanija, Bosna i Hercegovina, Kosovo, Sjeverna Makedonija, Srbija i Turska). U svakoj od pomenutih zemalja nacionalna koalicija će biti sastavljena od predstavnika organizacija civilnog društva, škola, lokalnih organizacija, istraživača/akademskog osoblja iz oblasti siromaštva, istraživanja isključenosti te kreatora politika odnosno predstavnika vlasti Nacionalne koalicije trebale bi unijeti u projekt specifičnosti potreba i razmatranja svoje zemlje te pružiti višestruku perspektivu temi koju je potrebno obraditi iz različitih uglova. Od članova nacionalne koalicije očekuje se da:* Daju uvide i povratne informacije na glavnim odrednicama projektnih aktivnosti i ishoda;
* Promovišu i dijele informacije o projektnim aktivnostima i rezultatima;
* Identifikuju načine suradnje različitih aktera i stručnjaka koji su operativni i učinkoviti u svojim zemljama;
* **Zagovaraju promjenu relevantnih politika**;
* Učestvuju na **pet sastanaka nacionalnih koalicija i završnoj nacionalnoj konferenciji**
* Po potrebi učestvuju na regionalnim „Policy Lab“ događajima.
 |

|  |
| --- |
| **Kratak pregled stanja u Bosni i Hercegovini**  |
| Budući da pitanje siromaštva i učenika pogođenih siromaštvom zahtijeva složen i višedimenzionalan pristup te kako bi se stekla potrebna znanja o ovom problemu isti je analiziran na nivou zemlje svakog od partnera u projektu. Provedena je analiza dokumenata politika i propisa vezanih uz jednakost, provedene su konsultacije s relevantnim institucijama i stručnjacima, te fokus grupe i razgovori s donositeljima politika, direktorima škola, nastavnicima, pomoćnim osobljem škole, učenicima, roditeljima, organizacijama civilnog društva i obrazovnim stručnjacima. Prikupljeni podaci rezultirali su **nacionalnim izvještajima i pregledima politika** za svih šest zemalja koji su dostupni [ovdje](https://arisenetwork.eu/en/publications/policy-briefspapers/).Na osnovu analize provedene u **Bosni i Hercegovini** poznato je da je siromaštvo povezano s ranjivim društvenim grupama, kao što su osobe s invaliditetom, Romi, povratnici i interno raseljene osobe, žrtve rodno zasnovanog nasilja, ljudi koji žive u ruralnim i udaljenim područjima, samohranim porodicama, domaćinstva koje predvode žene, ljudi niskog nivoa obrazovanja odnosno da su ove društvene grupe u najvećem riziku od siromaštva.Siromaštvo, ruralna/urbana podjela, manjinski status, invaliditet, izbjeglički i migrantski status prepoznati su kao ključni uzroci nejednakosti. Za rješavanje i prevazilaženje ovih problema postoje neke preporuke za razvijanje modela participativnog akcijskog planiranja zasnovanog na pravima na lokalnom i kantonalnom nivou, da se uspostave multidisciplinarni timovi za koordinaciju i praćenje na lokalnim nivou, da se lokaliziraju smjernice za provedbu u najboljem interesu djeteta te da se razvije i/ili poboljša programsko planiranje usmjereno na dijete na lokalnom nivou, uz razvoj smjernica za javno-privatno partnerstvo.**Kako bismo se kroz projektne aktivnosti radili na rješavanju gorepomenutih pitanja i problema potrebna nam je pomoć iskusnih aktera iz politike i prakse. Iz tog razloga željeli bismo uključiti stručnjake iz sljedećih oblasti i područja stručnosti kao članove Nacionalne koalicije u našoj zemlji:*** **Predstavnike ministarstava i državnih agencija, predstavnike institucija nižih nivoa vlasti koji rade sa školama i predstavnike aktera u obasti socijalne zaštite;**
* **Predstavnike kreatora politika na lokalnom nivou;**
* **Predstavnike vladinih i nevladinih organizacija koji rade sa ugroženim i marginaliziranim grupama (djeca i roditelji iz niskog SES-a, djeca sa poteškoćama, djeca iz ruralnih područja, Romi, izbjeglice, samohrani roditelji);**
* **Nastavnike i rukovodstva škola;**
* **Istraživače koji istražuju siromaštvo, inkluzivne politike i predstavljanje podataka, obrazovanje i inkluzivno obrazovanje.**
 |

Centar za obrazovne inicijative Step by Step, kao članica konzorcija ARISE projekta poziva sve zainteresovane institucije, organizacije i pojedince da izraze svoj interes za članstvo u Nacionalnoj koaliciji slanjem Obrasca za iskazivanje interesa na e-mail adnan@coi-stepbystep.ba **najkasnije do 15.10.2021.**

Za više informacija o ovom pozivu možete nas kontaktirati putem na e-mail sa adnan@coi-stepbystep.ba.